Μια ζωή ,μια μελωδία και ένας ύπνος;
Το έργο είναι μια μουσικοθεατρική παράσταση που παρουσιάζει τις διάφορες  μορφές σχέσεων στο σήμερα και τις αντικρουόμενες πλευρές του ψυχισμού μέσα από μια ανάλαφρη και κωμική ματιά .
Ο Γιάννης  συνταξιούχος τραπεζικός υπάλληλος ,πέρασε όλη την ζωή του σε μη και πρέπει ,σε υποχρεώσεις δουλειά και οικογένεια τηρώντας αυστηρά το πρόγραμμα και τους κανόνες .Όπως κάθε βράδυ μετά το  γεύμα κάθεται στην πολυθρόνα του ,φοράει τα γυαλιά του και παίρνει το αγαπημένο του βιβλίο της ιστορίας  να διαβάσει .
Απόψε όμως είναι ένα διαφορετικό βράδυ ,με το που κάθεται  τα μάτια του βαραίνουν και κλείνουν .Βαθύς είναι ο ύπνος που τον τυλίγει ,τι περίεργο ,δεν του έχει ξανασυμβεί .
Και το όνειρο αρχίζει …
Το έργο απέσπασε 2 Βραβεία στο Πανελλήνιο Φεστιβάλ θεάτρου ο ΒΕΛΛΕΡΕΦΩΝ  στην Αρχαία Κόρινθο.
Οι ρόλοι έχουν ως εξής 
Αφηγητής (αόρατος ) :Γρηγόρης Σταύρου
Γιάννης  :Κώστας Κουτσούκης
Λυδία (η ζωντανή πλευρά του Γιάννη ): Εύη Βέρρη  
Ελένη  ( η πλευρά της λογικής του Γιάννη ) :Εύη Σουβλή
Γιαννάκης ( ο Γιάννης στην εφηβεία του ) :Μάριος Λάσκαρης Βέρρης
Μαρία μεγάλη ( η γυναίκα του Γιάννη  σήμερα ):Αναστασία Παπαγιαννοπούλου
Μαρία νέα ( η γυναίκα του Γιάννη στο παρελθόν ) :Ντίνα Κουτσογιάννη
Πάνος ( γιος του Γιάννη ): Πάνος Γουργολίτσας
Αμαλία (  κόρη του Γιάννη ) :Κατερίνα Χαλαστάνη
Δέσποινα  ( κόρη του Γιάννη ) : Ελένη Βοτέα
Νίκος (αδελφός του Γιάννη ):  Κωνσταντίνος  Κατσακιώρης
Μπάμπης (άστεγος)  : Άρης Μακρής
Φώτης  ( φίλος του Μπάμπη και συνοδοιπόρος στη μουσική ) :Νίκος Ποσοτίδης
Συγγραφή και σκηνοθεσία:  Εύη Βέρρη (οδοντίατρος).




ΜΟΥΣΙΚΟΣ ΣΥΛΛΟΓΟΣ ΟΡΦΕΑΣ ΑΓΡΙΝΙΟΥ 
ΘΕΑΤΡΙΚΗ ΟΜΑΔΑ 
Είναι μια νεοσύστατη θεατρική ομάδα (Οκτώβριος 2023) με μεγάλη αγάπη και πάθος για την τέχνη τον πολιτισμό και το θέατρο.
Η ομάδα έκανε αυτό το ταξίδι  στο θέατρο άλλοτε με μικρά και άλλοτε με μεγάλα βήματα .
Πάντα όμως ήταν ενωμένη ,σταθερή, γνωρίζοντας ότι δεν υπάρχουν πρωταγωνιστές και κομπάρσοι αλλά ένα σύνολο ατόμων με κοινή αγάπη και προσπάθεια για το καλύτερο δυνατό αποτέλεσμα .
Όλοι μαζί  δούλεψαν, κουράστηκαν, γέλασαν, συγκινήθηκαν, έζησαν, μοιράστηκαν το ίδιο όνειρο ,πήραν και έδωσαν ο ένας στον άλλον ,πραγματοποιώντας ένα ταξίδι ψυχής και συναισθημάτων  με μεταφορικό μέσον την μαγεία του θεάτρου .
Έμαθαν να απολαμβάνουν την ελευθερία ,την σταθερότητα ,την ομαδικότητα ,την έκφραση  και την έμπνευση για το όνειρο, για την σκηνή ,για την έκθεση στο κοινό και να ξεπερνούν φόβους ,αναστολές ,εμπόδια .
Είμαι ιδιαίτερα συγκινημένη που έχω αυτή την θεατρική ομάδα και ταξίδεψα μαζί τους .
Είναι τιμή μου που τους γνώρισα και με εμπιστεύτηκαν ,είμαι τυχερή για κάθε στιγμή που περνώ μαζί τους .
Τους ευχαριστώ μέσα από την θεατρική ψυχή μου και είμαι πολύ περήφανη για την ομάδα μας.
Στην σκηνή θα ανέβουμε με πολύ αγάπη για όλο αυτό που κτίσαμε αλλά κυρίως για το θέατρο και για να τιμήσουμε τον κόσμο που θα έρθει να μας δει .
Εύη Βέρρη 

